da da da da da da da da da da da da da da da da da da da da da da da da da da da da da da da da da da da da en da da ilo es da en da da de sv en da en en da de en da
6 tips til en god jul med høretab | Widex
Når du har høretab, kan sociale julesammenkomster medføre udfordrende lyttesituationer. Her er et par tips til, hvordan du vil kunne høre samtalen og lade dig opsluge af julestemningen med den bedst mulige hørelse.
Oprettet 12 marts 2019 Opdateret 26 August 2021
Denne jul har vi et par tips til, hvordan juletiden kan blive en gladere stund for personer med høretab.
For det første: Hvis du har høreapparater, opfordrer vi dig kraftigt til at bruge dem ved julens begivenheder. Vi ved, at du nok vil tro, at høreapparaterne kun vil gøre lyden fra julesange og knasende julebolsjer endnu højere. Men moderne digitale høreapparater er andet og mere end simple lydforstærkere. De kan bortfiltrere uønsket støj og hjælpe dig med at fokusere på tale, reducere baggrundsstøj og formindske forvrængning. Så husk at bruge dine høreapparater. Tjek derefter disse tips, der kan give dig en endnu gladere jul.
Gør lyden omkring dig bedre
Lydmiljøet har stor betydning for personer med høretab. Giv dig tid til finde dig til rette i de feststemte omgivelser, eller bed andre om at hjælpe dig med det.
1. Find et roligt hjørne. Undgå at stå for tæt på højttalere, et støjende køkken, og find det roligste område i rummet. Så er det nemmere at høre samtale i stedet for støj.
2. Se så mange ansigter som muligt. Når du ser de talendes gestikulationer og ansigter, kan du bedre mundaflæse dem og forstå, hvad de siger. Sørg for god belysning, og fjern dekorationer, der forhindrer dig i at se folk omkring bordet, når I spiser.
3. Find en makker. Find en ven eller et familiemedlem, der kan gentage ting, du muligvis ikke har opfattet, så du kan føle dig mere tryg og deltagende i samtalen.
Skru ned for baggrundsstøj
Klik-klak... baggrundsstøj gør det sværere at høre, især når snakken går højt, sange synges, og der klirres med service. Når støjen øges, taler vi alle højere, og så eskalerer lydstyrken hurtigt. Det gør hele selskabet mere støjende, og det er en udfordring, hvis du har høretab. Så gør i stedet følgende:
4. Skru ned for lyden fra baggrundsmusikken for at gøre det generelle lydniveau så lavt som muligt. Selvom alle elsker gode julesange, hører folk dem alligevel ikke, når snakken går højt.
5. Udskyd opvasken. Bed værten om at vente med at vaske op, indtil alle er gået. For personer med høretab kan klirrende køkkenservice virke distraherende på samtaler under middagen.
6. Sluk for TV'et. Det distraherer samtalen og gør det sværere at høre.
Hjælp andre med at hjælpe dig
Folk omkring dig ved måske ikke altid, hvordan de bedst kan hjælpe dig – bed derfor om deres hjælp. Tænk over følgende: Din vært har lavet mad og arrangeret alt i forventning om en behagelig og vellykket aften. Ville det ikke være skønt at kunne hjælpe dem ved at dele dine ønsker om et dejligt middagsselskab med dem, så I alle kan nyde en fredfyldt og behagelig jul?
Høreapparater Høretab Videnskab Streaming i høreapparater Tinnitus
Ved du hvor mange, der har et høretab på verdensplan?
Oprettet 24 August 2021 Opdateret 31 March 2022
Høretab er mere almindeligt, end hvad man lige skulle tro. O...
Hvorfor det er så vigtigt at beskytte din hørelse (og hvordan du gør det)
Oprettet 13 December 2019 Opdateret 31 March 2022
Høretab er en permanent tilstand, du ikke kan lave om på. De...
Fem årsager til, at dine høreapparater hyler, og hvad du kan gøre ved det
Oprettet 08 August 2019 Opdateret 31 March 2022
Høreapparater hyler sommetider. Det samme kan din telefon gø...